b'\n_START_ARTICLE_\nThe Electric Light Orchestra (album)\n_START_SECTION_\nSnemanje\n_START_PARAGRAPH_\nAlbum je fokusiran na trio Roy Wood, Jeff Lynne in Bev Bevan, ki so bili \xc4\x8dlani skupine The Move. V tem \xc4\x8dasu so The Move \xc5\xa1e vedno izdajali single, a je skupina kmalu izgubila interes. Zvok albuma je unikaten, vsebuje ve\xc4\x8d pihal, kitarski deli pa so zamenjani s \xc4\x8delo "riffi", kar daje eksperimentalni ob\xc4\x8dutek baro\xc4\x8dnega rocka. "The Battle of Marston Moor" je skladba z najve\xc4\x8d vplivi baroka na albumu. Pri tej skladbi je Roy Wood igral vse instrumente, poskrbeti pa je moral tudi za tolkala, ker je Bevan, zaradi nizkega mnenja o skladbi, zavrnil bobnanje.'